Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 873

5. MUNKAVÉGZÉS M.044. Mindenki személyes felelõsséggel tartozik az általa végzett tevékenység minõségéért. Ez a munkavégzés alapelve. A személyzetnek tisztában kell lennie a munkafolyamattal, és rendelkeznie kell a megfelelõ eszközök és mérõeszközök használatához szükséges mûszaki ismeretekkel. M.045. A vezetõk feladata az irányításuk alá tartozó személyzet szükséges képzésének, a képzéshez szükséges forrásoknak és a képzés irányításának a biztosítása még a tevékenység megkezdése elõtt. Ahol lehetséges, statisztikai folyamatszabályozást kell alkalmazni a termékek és folyamatok minõségének javítása és a nem-megfelelõségeket eredményezõ eltérések csökkentése érdekében. A vezetõk rendszeresen ellenõrizzék a tevékenységet és a vonatkozó információkat a megkívánt minõség elérése és a javításra szoruló területek azonosítása érdekében. A vezetõknek ösztönözniük kell az irányításuk alá tartozó személyeket a hatékony és gazdaságos tevékenységet biztosító módszerek feltárására. M.046. Minden tevékenységet megfelelõen szabályozott feltételek között kell megtervezni, irányítani és felügyelni. Minden tevékenységet mûszakilag képzett személyek felügyeljenek, szabványok, utasítások, eljárásrendek vagy más megfelelõ dokumentáció alapján. A folyamatokat és tevékenységet szabályozó dokumentáció a tevékenység bonyolultságának és fontosságának megfelelõ részletességû legyen. M.047. A felülvizsgálatokra vonatkozó dokumentációt olyan hozzáértõ mûszaki személy készítse, ellenõrizze és érvényesítse, aki részleteiben is ismeri a tevékenységet. M.048. A termékek szükséges mértékû azonosítására, ellenõrzésére és kezelésére eljárásrendet kell készíteni és alkalmazni. Az eljárásrend segítse elõ a hibás, nem megfelelõ termékek használatának megelõzését. M.049. A termékek azonosítására, kezelésére, szállítására, tárolására, tisztítására, karbantartására, mûködtetésére és megõrzésére eljárásrendet kell készíteni a vonatkozó tervek, beszerzési és gyártómûvi dokumentációk alapján. A csomagolási, szállítási, kezelési és raktározási eljárások akadályozzák meg a termékek sérülését, elvesztését és károsodását. M.050. Az eljárásrend térjen ki a megfelelõ pontosságú és a célra alkalmas ellenõrzõ és adatgyûjtõ eszközök biztosítására. Csak kiképzett személyek használhatják ezeket az eszközöket és végezhetik karbantartásukat. M.051. A termékek folyamat közbeni és végellenõrzésére, valamint a termék jellemzõinek mérésére és a folyamat minõségét befolyásoló paraméterek szabályozására használt mérõ- és vizsgálóeszközök megfelelõ kalibrálását, karbantartását, nyilvántartását és alkalmazását biztosító eljárásrendet kell kidolgozni és alkalmazni. Az egyes feladatokra használt mérõ- és vizsgálóeszközök típusát, mérési tartományát és megkívánt pontosságát elõ kell írni.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes